Subject: FW: Selgituspalve seoses tarbijate võimestamise direktiivi (EL 2024/825) praktilise rakendamisega
From: "info - MKM" <[email-masked]>
To: "info - MKM" <[email-masked]>
Date: Wed, 4 Mar 2026 15:59:26 +0200

From: Mari-Liis Aas - MKM <[email-masked]>
Sent: Wednesday, March 4, 2026 1:50 PM
To: info - MKM <[email-masked]>
Subject: FW: Selgituspalve seoses tarbijate võimestamise direktiivi (EL 
2024/825) praktilise rakendamisega

From: Hanna Uibokand <[email-masked] 
<mailto:[email-masked]> >
Sent: Wednesday, March 4, 2026 1:47 PM
To: Mari-Liis Aas - MKM <[email-masked] <mailto:[email-masked]> 
 >
Subject: Selgituspalve seoses tarbijate võimestamise direktiivi (EL 
2024/825) praktilise rakendamisega

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Pöördun Teie poole A. Le Coqi esindajana seoses tarbijakaitseseaduse 
muutmise eelnõuga, millega võetakse Eesti õigusesse üle direktiiv (EL) 
2024/825.

Vastutustundliku tootjana on meie soov uute nõuetega kohanduda sisuliselt, 
mitte ainult vormiliselt. Samas oleme regulatsiooni süvenedes murelikud: 
hetkel tundub, et hirm "üldiste väidete" ees sunnib ettevõtteid liikuma 
äärmusest äärmusesse – olukorda, kus kaalume igasuguse visuaalse sümboolika, 
värvikasutuse (roheline) ja sisuliselt tõestatavate väidete (nt "100% 
elekter") täielikku eemaldamist, et vältida järelevalve ja trahvide riske.

Soovime Teie hinnangut, et mõista, kas direktiivi eesmärk on suunata 
ettevõtjaid väidete täpsustamisele või pigem nende vältimisele:

1.	Käsitlusala ja logistika: Kas direktiivi nõuded laienevad ka 
tootevälisele infole, näiteks logistikapargi kujundusele (veokid) või 
veebilehe üldisele infole? Kas näiteks faktiline väide "sõidan 100% 
elektriga" veoki küljel klassifitseerub üldiseks keskkonnaväiteks?

2.	Visuaalne keel ja "roheline" värv: Kui rangelt tõlgendatakse 
värvipsühholoogiat ja sümboleid? Kas rohelise värvi kasutus või 
loodusmotiivid (lehed, puud) kujunduses võivad iseenesest moodustada 
"eksitava üldise väite"? Kas peaksime hoiduma rohelisest värvist, et mitte 
jätta eksitavat muljet keskkonnahoiust seal, kus see pole otseselt 
sertifitseeritud?

3.	Mõisted ja väited toiduainetööstuses nt "natural" ja "natural 
ingredients": Kas koostisosadele viitavaid termineid nagu "looduslik" 
hakatakse käsitlema üldiste keskkonnaväidetena, mis vajavad eraldi 
sertifitseeritud tõendamist, või jääb see toiduainetööstuses lubatud 
kirjeldavaks infoks? Oleme tutvunud eelnõu seletuskirjas toodud eranditega, 
kuid piir, millest algab keskkonnaväide vajab praktiliste näidete najal 
kahjuks täpsustamist.

4.	Tõendamine vs eemaldamine: Oleme seni eeldanud, et roheväidete direktiivi 
ootuses on võti väidete usaldusväärses tõendamises. Kas praeguse raamistiku 
valguses on Teie hinnangul eelistatud väidete täpsemaks muutmine (nt 
lisaselgituste lisamine pakenditele) või on turvalisem tee väidetest 
loobumine?

5.	Kohanemisperiood ja järelevalve: Arvestades, et seadusandlus jõustub sel 
sügisel, kuid tootmistsüklid ja pakendite uuendamine võtavad aega, siis 
kuidas näeb ministeerium ette praktilist üleminekut? Kas ettevõtjatele, kes 
on protsessiga juba alustanud, kuid kelle varud pole veel uuenenud, antakse 
mõistlik aeg nõuete täitmiseks ilma kohese trahvi ohu ja menetluseta?

Soovime olla oma kommunikatsioonis läbipaistvad ja professionaalsed ning 
hindame kõrgelt Teiepoolseid suuniseid, et ei peaks loobuma 
informatiivsetest väidetest, mida suudame tegelikkuses tõendada.

Ette tänades ja koostööle lootes,

Parimate soovidega / Best Regards
Hanna Uibokand
Kestlikkuse spetsialist
AS A. Le Coq
Laulupeo pst 15
Tartu, Tartumaa 50050
Tel: +372 5350 8007
 <mailto:[email-masked]> [email-masked]
www.alecoq.ee

Palun säästa keskkonda ja trüki see e-kiri välja ainult vajaduse korral.
Please save the environment and print this email only when necessary.

Käesolev e-kiri ja selle mis tahes manused on konfidentsiaalsed ning võivad 
sisaldada informatsiooni, mille avaldamine on seadusega piiratud, või 
tundlikku laadi ärainformatsiooni, mis on mõeldud kasutamiseks ainult selle 
e-kirja saajale. Juhul kui olete e-kirja saanud ekslikult, palun teavitage 
sellest viivitamatult e-kirja saatjat ja kustutage e-kiri koos selle 
manustega oma arvutisüsteemist ilma koopiaid tegemata, edasi saatmata ega 
alles jätmata.
This email and any attachments are confidential and may contain information 
whose disclosure is restricted by law or sensitive business information 
intended for the sole use of the recipient of this email. If you have 
received this email by error, please notify the sender immediately and 
delete this email and its attachments from your computer system without 
making any copies, distributing or retaining copies hereof.